GiliGold/VAD_KnessetCorpus huggingface dataset:
ניר אורבך: מי בעד? ירים את ידו.
ניר אורבך: בהצבעה ברוב קולות אנחנו ממנים את חבר הכנסת אחמד טיבי כסגן זמני נוסף ליושב ראש הכנסת.
ניר אורבך: בהצלחה.
ניר אורבך: המלצה זו תובא לאישורה של הכנסת.
ניר אורבך: חבר הכנסת.
אחמד טיבי: האמת היא שאני נהנה, וזה בלשון שלילה, מההשעיה של דוד ביטן.
אחמד טיבי: השעייתו גרמה ללחץ כבד על הסגנים והיושב ראש ולכן הם דוחפים אותי לסגנות בטרם עת ואז אני אוכל אותה השבוע בהרבה תורנויות, כבר הודיעו לי.
אחמד טיבי: אני יותר מעשר שנים סגן.
אחמד טיבי: אגב אני פעמיים בחודשים האחרונים סירבתי להיות סגן יושב ראש בהצעות ועדה מסדרת בעסקאות, אבל היות שהמינוי הזה הוא מינוי זמני, שמקובל גם על האופוזיציה ועל הקואליציה, אני מודה לכם על האמון.
אחמד טיבי: אני אייצג את הרשימה המשותפת.
ניר אורבך: תודה רבה, חבר הכנסת.
ניר אורבך: מישהו עוד רוצה להגיד משהו בנושא הזה?
ניר אורבך: לברך?
יבגני סובה: בהצלחה.
יבגני סובה: שאר הסגנים אנחנו נעשה?
ניר אורבך: אנחנו מחכים לראות אם אפשר יהיה להגיע להבנה עם האופוזיציה ובהתאם לזה אנחנו נעלה את זה לכאן.
ניר אורבך: אני עובר כרגע לסעיף ד' בסדר היום, הקמת ועדה משותפת לוועדת החוץ והביטחון וועדת חוק, חוקה ומשפט לעניין הכרזה על מצב חירום.
ניר אורבך: אני קיבלתי מכתב מחבר הכנסת רם בן ברק, יושב ראש ועדת חוץ וביטחון, אני אקריא אותו ואחרי זה מי שירצה להתייחס ניתן זמן להתייחס ונעלה להצבעה.
ארבל אסטרחן: צריך אולי להגיד מה זה הוועדה הזאת.
ארבל אסטרחן: זו ועדה שאם יש בקשת ממשלה להאריך את מצב החירום אז לפי תקנון הכנסת הבקשה הזאת לא מוגשת ישירות למליאה אלא מוגשת לוועדה משותפת של ועדת חוץ וביטחון וועדת החוקה.
ארבל אסטרחן: כאשר מקימים ועדה משותפת יו"ר הוועדה צריך להיות מהוועדה הראשונה שנזכרת בהוראה שמקימה את הוועדה, לכן היו"ר צריך להיות מוועדת חוץ וביטחון וצריך להקים את הוועדה הזאת במספר שווה משתי הוועדות לאחר התייעצות עם יושבי ראש הוועדות.
ניר אורבך: תודה רבה, ארבל.
ניר אורבך: אנחנו קיבלנו פה את המכתב גם עם שישה חברים מומלצים מוועדת חוץ וביטחון ושישה חברים מומלצים מטעם ועדת חוקה, חוק ומשפט.
ניר אורבך: אני מקריא כרגע את המכתב.
ניר אורבך: הנדון: הקמת ועדה משותפת לעניין הכרזה על מצב חירום.
ניר אורבך: אחת, ביום כ"ה בתמוז תשפ"א, 5 ביולי 2021, פנה מזכיר הממשלה ליושב ראש הכנסת בבקשה לקיים דיון בהצעת הממשלה לחזור ולהכריז על מצב חירום לפי סעיף 38 לחוק יסוד הממשלה.
ניר אורבך: שתיים, בהתאם להוראות סעיף 69 לתקנון הכנסת החלטת הכנסת להכריז על מצב חירום לא תתקבל אלא לאחר המלצה של ועדה משותפת של ועדת החוץ והביטחון וועדת חוקה, חוק ומשפט, משכך יש צורך בהקמת הוועדה המשותפת.
ניר אורבך: שלוש, אני מציע כי הרכב הוועדה יהיה כדלקמן: מטעם ועדת חוץ וביטחון: 1.
ניר אורבך: חבר הכנסת רם בן ברק יש עתיד יושב ראש; 2.
ניר אורבך: חברת הכנסת מיכל רוזין ממרצ.
ניר אורבך: היום אנחנו גם נודיע על המינוי שלה לוועדת חוץ וביטחון במקומו של יאיר גולן שהתמנה לסגן שר; 3.
ניר אורבך: חבר הכנסת אלי אבידר מישראל ביתנו; 4.
ניר אורבך: חבר הכנסת ניר אורבך מימינה; 5.
ניר אורבך: נציג סיעת הליכוד; 6.
ניר אורבך: נציג סיעת ש"ס.
ניר אורבך: מטעם ועדת חוקה, חוק ומשפט: 1.
ניר אורבך: חבר הכנסת גלעד קריב, העבודה; 2.
ניר אורבך: חברת הכנסת שרן השכל, תקווה חדשה; 3.
ניר אורבך: חבר הכנסת איתן גינזבורג, כחול לבן; 4.
ניר אורבך: נציג סיעת יהדות התורה; 5.
ניר אורבך: חבר הכנסת אוסאמה סעדי מהמשותפת; 6.
ניר אורבך: נציג סיעת הליכוד או נציג סיעת הציונות הדתית.
ניר אורבך: ארבע, ההרכב משקף ייצוג מיטבי לסיעות הבית ומתואם עם יושב ראש ועדת חוקה, חוק ומשפט, חבר הכנסת גלעד קריב, ומקובל עליו.
ניר אורבך: חמש, הודע על כינוס ועדת הכנסת בדחיפות לשם אישור הרכב הוועדה המשותפת כדי שניתן יהיה לכנס את הוועדה המשותפת ולהביא את המלצתה בפני הכנסת עוד בטרם יציאתה לפגרת הקיץ.
ניר אורבך: מישהו מחברי הכנסת רוצה להתייחס למכתב הזה?
ניר אורבך: בסדר גמור, נעבור להצבעה.
ניר אורבך: הוועדה המשותפת אושרה.
אופיר כץ: אנחנו לא משתתפים בהצבעה.
ניר אורבך: אנחנו עוברים כרגע לסעיף ו'.
ניר אורבך: קביעת ועדה לדיון בהצעה לסדר היום בנושא מצבו המחריד של המרכז לבריאות הנפש 'מזור' בעכו של חבר הכנסת אופיר כץ ומיכל וולדיגר.
ניר אורבך: ההמלצה להעביר את הנושא לוועדת הכספים.
ניר אורבך: מישהו רוצה להתייחס לזה לפני שנעבור להצבעה?
אופיר כץ: כן, אני אסביר למה.
אופיר כץ: בתחילת יולי ביקרתי במרכז לבריאות הנפש 'מזור' בעכו ובאמת הזדעזעתי ממה שראיתי שם.
אופיר כץ: בית החולים עצמו, יש שם חדרים שיושבים שבעה ושמונה מטופלים בחדר בצפיפות לא אמיתית, ראיתי מטופל ששוטף את הבגדים שלו, עושה כביסה בשירותים כי הכביסה לא עובדת ויש שם צוות רפואי ממש יוצא מן הכלל, אבל עם כל האיכויות של הצוותים הרפואיים והרצון שלהם יש שם כמה בעיות שאנחנו צריכים לסייע להם.
אופיר כץ: כיום קיים צו של בית משפט שקורא לפנות את בית החולים ועד עכשיו הם לא יודעים מתי הם אמורים להתפנות ולאן הם אמורים להתפנות.
אופיר כץ: המצב המשפטי הזה גורם לכך שלא מאשרים לבית החולים תקציב לשפץ או לבנות מבנים חדשים והצפיפות שם רק עולה, מה שגורם גם להרבה מקרי אלימות.
אופיר כץ: אנחנו צריכים לפתור את זה, גם מבחינה תקציבית, הם רוצים להרחיב, הם רוצים לשפץ, יש שם מבנים שאני באמת לא יודע איך יכולים לחיות שם, במיוחד האוכלוסייה החלשה הזאת, במקום שניתן להם תנאים טובים יותר יש שם תנאים שפשוט – היה צריך לראות את זה ולהבין במה מדובר, זה בלתי אפשרי שאנשים יחיו שם.
אופיר כץ: אז אנחנו צריכים לסייע להם קודם כל דחוף מבחינה תקציבית, לשפץ ולהרחיב את המבנים, כי שמונה בחדר קטן כשהמיטות צמודות אחת לשנייה, כולם מבינים למה הדברים האלה יכולים להוביל.
אופיר כץ: אז יש פה שתי בעיות, בועז, בעיה אחת משפטית, שצריך להגיד מה קורה איתם.
אופיר כץ: אם הם עוברים אז לאן הם עוברים ומתי, ואם לא, אז לאפשר להם לבנות ולאפשר להם להרחיב, וכמובן הנושא של התקציב, שהם צריכים אותו דחוף ובגלל זה ביקשנו ואנחנו חושבים שנכון יהיה להעביר את זה לוועדת הכספים.
מיכל מרים וולדיגר: קודם כל אני רוצה להצטרף לכל מה שאמר חברי ולומר שזו פשוט שערורייה מה שקורה שם.
מיכל מרים וולדיגר: בעוד אנשים, אנחנו עצמנו, נוכל לחיות בצפיפות כזו או אחרת, מדובר באנשים שגם ככה מאוד קשה להם, גם ככה הבלגן בתוכם פנימה הוא קטסטרופלי ואז מבפנים נורא ואיום ואנחנו מצפים שבחוץ נוכל לשים להם תנאים בסיסיים, אני מדברת על בסיסיים, וגם זה אין כי הצפיפות שם, בן אדם בלי כוונה זז ונוגע בשני ואז מתחילה אלימות ודברים מזעזעים שקורים שם.
מיכל מרים וולדיגר: אני כן רוצה לומר שמספר המיטות הפסיכיאטריות ל-1,000 נפש עומד במרכז על 0.48 למיטה ובצפון, אתם יודעים, אנחנו מכירים את הפריפריה בצפון, עומדת על -0.28, כלומר כמעט חצי, שזה פשוט נורא.
מיכל מרים וולדיגר: אין שם מספיק מיטות, אין שום דברים בסיסיים שהם צריכים בשביל, אני לא מדברת על לקדם אותם, אני מדברת על להחזיק אותם כמו שהם.
מיכל מרים וולדיגר: לכן אין מנוס אלא להעביר את זה לוועדת כספים כי מדובר פה בתקציבים שהם צריכים לקבל אותם.
מיכל מרים וולדיגר: וכמו שאנחנו יודעים, נכון, עומד דיון בבית המשפט, אבל כמו שאני מכירה את מערכת המשפט, ואני כבר 30 שנה עורכת דין, אז דיונים כאלה יכולים להימשך כמה שנים ואין יותר קבוע מזמני.
מיכל מרים וולדיגר: לכן בינתיים עלינו החובה, חובה על כל אחד ואחד מאיתנו להכניס יד לכיס ולעזור ואני ממש דורשת את זה.
מיכל מרים וולדיגר: אני חושבת שאסור, אפילו לא עוד יום אחד, להזניח את המצב שם ב'מזור', ותודה לחברי שהעלה את הנושא הזה.
אופיר כץ: תודה לך, מיכל.
ניר אורבך: חבר הכנסת טופורובסקי, בבקשה.
בועז טופורובסקי: פשוט אני חושב, אני לא מספיק מכיר, אבל זה נשמע איום ונורא וצריך טיפול מהיר, כל דבר הוא כספי, אבל לא הכול נהיה בוועדת כספים.
בועז טופורובסקי: הרגע מינינו יושבת ראש לוועדת העבודה והרווחה, אנחנו כבר ביקשנו הצעת שינוי תקנון ופיצול להקמת ועדת בריאות מיוחדת, למה לא להעביר את זה עד הפיצול לוועדת העבודה והרווחה, שם היא אחראית על בריאות הנפש?
בועז טופורובסקי: ואחרי זה גם לוועדת הבריאות אם צריך, אבל גם כדי שיהיה טיפול מהיר יותר, ועדת הכספים עמוסה בדיונים ובמשימות ובבקשות ונראה לי פשוט לא יעיל וגם לא בהתאם לוועדה המקצועית.
אופיר כץ: גם אני בכנסת הקודמת העברתי הרבה נושאים של בתי חולים לוועדת הכספים והצלחנו להשיג שם תקציבים.
אופיר כץ: אני לא רואה עם זה בעיה שזה יהיה בוועדת כספים.
מיכל מרים וולדיגר: גם אני, ואני חושבת שזה עניין תקציבי בלבד, אין פה עניין מקצועי.
אופיר כץ: כרגע הם צריכים, בועז, כסף דחוף.
מיכל מרים וולדיגר: יש נתונים מאוד ברורים מה צריך, זה לא שזה עכשיו יעלה לדיון כמה מיטות צריך, יש ממש תוכנית ברורה מה צריך לעשות שם.
בועז טופורובסקי: גם תקציב בדרך כלל במשרד הבריאות נדון בסופו של דבר בוועדת העבודה והרווחה.
מיכל מרים וולדיגר: אבל מכיוון שהיא עוד לא קיימת ו - - -
יבגני סובה: היא קיימת, הרגע הצבענו על יושבת הראש, עכשיו הצבענו.
מיכל מרים וולדיגר: ועד שהיא - - -
יבגני סובה: כשהגשתם הצעה לסדר לא הייתה ועדה, אבל היום אפשר להתברך בכך שקמה ועדה ולכן זה נושא שאמור להיות נדון שם, כך אני חושב.
אופיר כץ: כל נושא שתביאו אותו תקציבי אתה יכול למצוא לו את המשרד המתאים או את הוועדה המקצועית האחרת, זה אותו דבר.
בועז טופורובסקי: אם היה לכם איזה שהוא סיכום עם יושבת ראש ועדת העבודה או יושב ראש ועדת הכספים אני מבין, אבל לפי הבנתי אין כזה סיכום, זאת אומרת זה נשמע לכם הגיוני?
בועז טופורובסקי: אני מנסה לעשות מה שהכי נכון.
אופיר כץ: הכי נכון לי נראה ועדת כספים, אם אתה חושב שלא - - -
יבגני סובה: לא, השאלה של בועז הייתה אם יש לכם סיכום, אין לכם סיכום עם יושב ראש ועדת הכספים בשביל להעביר את זה, ולפני עשר דקות קמה ועדת הרווחה אז מן הראוי שהדיון יהיה שם ואז יושבת ראש הוועדה, אם היא תרצה להעביר את זה היא תוכל לעשות את זה.
אופיר כץ: אבל מן הראוי זה יכול להיות, גם מי שיגיד שזה צריך להיות בוועדת העבודה והרווחה זה נכון - - -
מיכל מרים וולדיגר: בסוף תעבירו לכספים.
אופיר כץ: זה נכון גם ועדת העבודה והרווחה וגם כספים זה נכון.
יבגני סובה: בסדר, אבל דיון צריך להיות שם.
יבגני סובה: הדיונים התקציביים גם מתקיימים בוועדת העבודה והרווחה, זה בסדר גמור.
מיכל מרים וולדיגר: ואחר כך היא מעבירה את זה לכספים כדי שייתנו את האישור.
שרן השכל: לא, היא יכולה לזמן את הגורמים במשרד הבריאות.
יבגני סובה: נכון, זה ברמה שלה.
ניר אורבך: בואו נעשה את זה מסודר.
יבגני סובה: בטח, מיכל, כשאת אומרת שהכול מוכן, שיש תוכנית מוכנה.
שרן השכל: ההיפך, זה ייקח פחות זמן משום שבוועדת כספים יש להם כזה עומס.
שרן השכל: ועדת העבודה, היא כרגע הוקמה, אין לה, היא יכולה לקיים את הדיון גם מחר או מחרתיים.
ניר אורבך: חברת הכנסת רות וסרמן, בבקשה.
אופיר כץ: אין כזה עומס בוועדת הכספים, אני שם, הלו"ז הוא סבבה לגמרי.
אופיר כץ: אנחנו לא קורסים שם.
ניר אורבך: חבר הכנסת כץ, בואו נעשה את זה מסודר.
אופיר כץ: אם אני שם את זה בשבוע הבא מה הבעיה?
ניר אורבך: חברת הכנסת וסרמן, בבקשה.
רות וסרמן לנדה: אני חושבת שהנושא שאתם מעלים הוא סופר חשוב, אין בכלל עוררין, מדובר פה באמת, מה שאתם מתארים, אין מילים והחובה המוסרית היא ברורה לחלוטין.
רות וסרמן לנדה: גם לי נראה מאוד הגיוני שזה יעבור, למרות שהוויכוח הוא באמת עקר, כי חייבים לטפל בזה וכולנו תמימי דעים, אבל בעיניי זה חייב לעבור לוועדה הנושאית הרלוונטית שזה ועדת העבודה והרווחה וכמה שיותר מהר יותר טוב.
יבגני סובה: היום.
רות וסרמן לנדה: היום.
ניר אורבך: נשמעו ההצעות במליאה להעביר את הנושא, או לוועדת כספים או לוועדת העבודה והרווחה.
ניר אורבך: נעשה עכשיו התייעצות סיעתית, אנחנו חוזרים לפה ב-10:36 להצבעה.
ניר אורבך: שתי ההצעות שנשמעו במליאה, אחת זה ועדת כספים והשנייה זה ועדת העבודה והרווחה, אנחנו נעלה להצבעה את שתי ההצעות ומי שתקבל את הרוב, לשם זה יעבור.
ניר אורבך: מי בעד להעביר את ההצעה לוועדת הכספים?
ניר אורבך: מי בעד להעביר את ההצעה לוועדת העבודה והרווחה?
ניר אורבך: אושר להעביר הנושא לוועדת העבודה והרווחה.
מיכל מרים וולדיגר: בוא נראה כמה זמן זה יידון שם.
אופיר כץ: זה לא קשור בזמן, גם אם זה יותר מהר.
מיכל מרים וולדיגר: לא, לקבל החלטה אני מתכוונת.
יבגני סובה: תאמינו לי זה יהיה יותר מהר.
מיכל מרים וולדיגר: זה לא יותר מהר, זה חמישה מיליון שקל.
יבגני סובה: זה יהיה יותר מהיר.
אופיר כץ: ליו"ר ועדת כספים יש קצת יותר משקל על האוצר מאשר יו"ר ועדת העבודה והרווחה.
יבגני סובה: אז תמצא דרך גם לדבר איתו.
מיכל מרים וולדיגר: זה יהיה על המצפון שלכם שהחבר'ה האלה ממשיכים לשבת ואין פתרון טוטאלי.
ניר אורבך: ברוב קולות הוחלט להעביר את ההצעה לוועדת העבודה והרווחה.
ניר אורבך: אנחנו עוברים לנושא הבא בסדר היום.
יבגני סובה: יש הרבה הצעות לסדר שלא מתקבלות על פי רצונם של היוזמים, אז לא קרה שום דבר.
מיכל מרים וולדיגר: בסדר, אתם קואליציה ואנחנו אופוזיציה.
יבגני סובה: להיפך, אנחנו דווקא חושבים שזה נכון לעשות את זה.
מיכל מרים וולדיגר: בוא נראה.
יבגני סובה: אני מקווה מאוד.
יבגני סובה: אמרנו שהנושא חשוב, צריך שיהיה גם ועדה מיוחדת לדון בזה, הוועדה שדנה בזה זו ועדת העבודה והרווחה.
ניר אורבך: אתם מוזמנים להישאר להמשך הדיון, חברת הכנסת וולדיגר.
מיכל מרים וולדיגר: בלאו הכי אני לא נספרת אז מה זה משנה?
ניר אורבך: אנחנו עוברים לסעיף הבא בסדר היום, סעיף ה', קביעת ועדות לדיון בהצעות החוק הבאות לשם הכנסתן לקריאה ראשונה.
ניר אורבך: ההצעה הראשונה היא הצעת חוק זכויות נפגעי עבירה (תיקון – שמירת דגימה פורנזית של נפגעי עבירת מין לצורך הפקת דנ"א ללא הגבלת זמן), התשפ"א-2021, (פ/993/24) של חברת הכנסת מירב בן ארי.
ניר אורבך: המלצת הלשכה המשפטית להעביר את ההצעה לוועדת חוקה, חוק ומשפט.
ניר אורבך: אנחנו נצביע על זה כרגע.
ניר אורבך: חברי הכנסת מהאגף הימני.
ניר אורבך: פה אחד החלטת הוועדה להעביר את הצעת החוק לוועדת חוקה, חוק ומשפט.
ניר אורבך: בהצלחה, מירב.
ניר אורבך: הסעיף השני זה הצעת חוק הביטוח הלאומי (תיקון – צמצום פערים בין הפריפריה למרכז), התשפ"א-2021 (פ/432/24), של חברת הכנסת יעל רון בן משה.
ניר אורבך: המלצת הלשכה המשפטית להעביר את ההצעה לוועדת העבודה, הרווחה והבריאות.
ניר אורבך: טוב, אחרי הפיצול מן הסתם יוחלט בין שתי הוועדות לאן זה יועבר.
ארבל אסטרחן: לא, ביטוח לאומי אמור להישאר בעבודה ורווחה.
ניר אורבך: בוועדת העבודה והרווחה.
ניר אורבך: בסדר, אז אנחנו מדברים על ועדת העבודה והרווחה.
ניר אורבך: פה אחד החלטנו להעביר את הצעת החוק לוועדת העבודה והרווחה.
ניר אורבך: בשלב הזה אני נועל את הישיבה וייתכן שנתכנס בהמשך לגבי הנושא של המלצת יושב הראש וסגניו בדבר מועדי המושב הראשון.
ניר אורבך: תודה רבה לכם.
ניר אורבך: אנחנו פותחים את ישיבת הוועדה, יום שני, י"ז באב תשפ"א, 26 ביולי 2021.
ניר אורבך: אנחנו פותחים אותה למעשה בחמש דקות איחור, נתנו אפשרות למי שהיה צריך להגיע שיגיע, כרגע אני רואה שמי שהגיש את הנושא החדש, חבר הכנסת שלמה קרעי, לא נמצא.
קריאה: והוא הוזמן?
קריאה: הוא יודע על הישיבה?
ניר אורבך: והוא הוזמן וידע על הישיבה.
ניר אורבך: היועצת המשפטית, תנמקי למה זה לא נושא חדש.
נעה בן שבת: טענת נושא חדש נטענה לגבי שינוי בנוסח שחל לעומת הנוסח בקריאה הראשונה.
נעה בן שבת: הנוסח שבקריאה הראשונה דיבר על כך שילדו של העובד מצוי בבידוד והנוסח תוקן ואומר שילדו של העובד שהיה בבידוד, בגלל חובת בידוד, בעצם המקור של השינוי היה רק תיקון נוסחי, אני לא חושבת שהייתה פה שאלה של מהות, לכן לדעתי לא מדובר בנושא חדש.
ניר אורבך: בדקתם?
ניר אורבך: אנחנו נחכה לו שתי דקות.
ניר אורבך: אתה מחליף את יבגני?
אלכס קושניר: אני בארבע צריך להתחיל.
ניר אורבך: בסדר, אנחנו נחכה לקרעי עד חמישה לארבע, אני גם אגביל אותו בזמן מבחינת הנימוק ואז אנחנו נעלה להצבעה.
ניר אורבך: אתה משתתף פה, אתה מחליף את חבר הכנסת סובה?
אלכס קושניר: כל עוד אין פה אף אחד.
ניר אורבך: אז אנחנו נחכה עד חמישה לארבע.
ניר אורבך: בינתיים אני אמסור הבהרה על שני דברים שהיו בישיבה הקודמת בבוקר.
ניר אורבך: אני אקריא את ההבהרה.
ניר אורבך: בישיבה הקודמת, כאשר הועלה נושא הקמת הוועדה המשותפת לעניין הכרזה על מצב חירום הקראתי כי נציג האופוזיציה מטעם ועדת החוקה, חוק ומשפט בנוסף לנציג הרשימה המשותפת יהיה נציג מהליכוד או מהציונות הדתית.
ניר אורבך: מאחר שהסיעות לא מסרו את העדפתן הנציג יהיה מסיעת הליכוד.
ניר אורבך: כמו כן נפלה טעות סופר בסדר היום באשר להצעת החוק שמספרה פ/432/24 שהובאה בפני הוועדה לשם קביעת ועדה לדיון.
ניר אורבך: ההצעה שהנוסח שלה היה מונח בפניכם היא תיקון לחוק ביטוח בריאות ממלכתי ולא לחוק הביטוח הלאומי.
ניר אורבך: יתר הפרטים בשם ההצעה ובמספרה היו מדויקים.
ניר אורבך: עד כאן ההבהרה.
ארבל אסטרחן: גם אפשר לומר ששתי ההצעות שייכות לוועדת העבודה, הרווחה והבריאות ולכן החלטת הוועדה היא רלוונטית וגם ההצעה הייתה מונחת על השולחן בפני חברי הכנסת וגם ה-פ' נכון וגם השם היה נכון, למעט שתי המילים האלה.
ניר אורבך: כן, טעות סופר, קורה.
ניר אורבך: אנחנו נחכה עוד קצת יותר מדקה ונעבור להצבעה.
ניר אורבך: אנחנו נעבור כרגע להצבעה.
ניר אורבך: מי בעד הנושא החדש?
ניר אורבך: לא אושר.
ארבל אסטרחן: נקבע שזה לא נושא חדש.
ארבל אסטרחן: התיקונים שחבר הכנסת קרעי ביקש לקבוע - - -
ניר אורבך: כן, התיקונים שביקש חבר הכנסת קרעי לקבוע לא נופלים בהגדרת נושא חדש.
ניר אורבך: רביזיה.
ארבל אסטרחן: ייקבע כשייקבע.
ניר אורבך: אוקיי, רביזיה, אז אנחנו נקבע זמן לרביזיה.
ניר אורבך: נעלנו את הישיבה, תודה רבה.
ניר אורבך: שלום.
ניר אורבך: אבקש מחבר הכנסת טופורובסקי להציג את העניין, בבקשה.
בועז טופורובסקי: תודה רבה, אדוני היושב ראש.
בועז טופורובסקי: אני רוצה להסביר משהו שקורה כאן בשבועות האחרונים.
בועז טופורובסקי: אנחנו עושים מאמצים כבירים, שלא היו אף פעם, אני לא מכיר כזה דבר מאז שאני קשור לכנסת מ-2013, להגיע להבנות והסכמות עם האופוזיציה במסגרת זו וגם אנחנו עשינו מהלכים שקשורים בממשלה וויתרנו על ועדות והכול.
בועז טופורובסקי: הם הבטיחו לנו בשבוע שעבר תשובה, לא רק על הוועדות אלא גם על דרך ההתנהלות ועל סדר היום של השבוע עוד בשבוע שעבר, בהתחלה ביום שלישי, אחר כך ביום רביעי, אחר כך ביום שישי, והם פשוט לא החזירו תשובה.
בועז טופורובסקי: אנחנו כתוצאה מזה לקחנו את התרחיש הפסימי של כל החוקים שיש ובנינו לו"ז שבועי, לפי התרחיש הפסימי, מתוך ממש בדיקה של הזמנים והשעות.
בועז טופורובסקי: עכשיו, כשהייתה היום הצבעה על סגני יושב ראש אני רציתי שנעלה כקואליציה את כל שישה סגני היושב ראש של הקואליציה, שמוסכמים על הקואליציה, בנוסף לסגן יושב הראש אחמד טיבי מטעם האופוזיציה ולאפשר לאופוזיציה לעשות מה שהם רוצים.
בועז טופורובסקי: יושב ראש הכנסת דיבר איתי בכנסת ואמר: בועז, יש לי סיכום שאם אנחנו מעלים את אחמד טיבי הם לא מושכים זמן והם יתמכו בזה.
בועז טופורובסקי: נוצר מצב שגם את הסיכום הזה – דרך אגב הם גם ביטלו קיזוז לחבר כנסת שהוא בבית חולים דקות לפני ההצבעה.
בועז טופורובסקי: אי אפשר להתנהל ככה, הדבר הזה גרם עכשיו לעיכוב של לפחות שעתיים בתכנון של סדר היום.
בועז טופורובסקי: אנחנו מעריכים שיהיה עיכוב גדול יותר כתוצאה מהעובדה שהם מגישים הצבעה שמית על כל דבר.
בועז טופורובסקי: לא חשבנו שהם יגישו עד עכשיו על הכול, הם מגישים כמעט על כל דבר.
בועז טופורובסקי: לאור זה אנחנו מודיעים שאנחנו נצטרך גם סעיף 98 על חוק הדיינים מחר, אבל עכשיו בגלל הנושא שהוא חוק יסוד: הממשלה, לאור סדר היום ולאור העיכוב אנחנו צריכים סעיף 98 גם על זמני דיון, גם על שעת ההצבעה וגם על מספר ההצבעות השמיות שיש.
בועז טופורובסקי: אני יודע שלייעוץ המשפטי הייתה בעיה, לא עם מספר ההצעות השמיות אלא על זמני הדיון, וניסינו לפתור את זה.
ארבל אסטרחן: ושעת הצבעה.
בועז טופורובסקי: ושעת ההצבעה.
בועז טופורובסקי: אנחנו רצינו לפתור את זה ולכן אנחנו בנינו את סדר היום לפי 15 שעות, כפי שיש מספר הסתייגויות, אבל אנחנו לא בנינו על זה שבסיכומים עם האופוזיציה, גם במעט סיכום שהוא אפילו לא איתנו, עם יושב ראש הכנסת, הם לא יעמדו.
בועז טופורובסקי: לאור זאת, בצער רב, ממש בצער רב, כדי לאפשר ניהול סביר של השבועיים האחרונים של לפני הפגרה עם מינימום של חוקים שאנחנו מעבירים, יש עשרות חוקים שאנחנו לא מעלים להצבעה שמבחינת הממשלה הם דחופים, אנחנו עשינו סדר יום, אנחנו רוצים לבקש סעיף 98 הן על זמן הדיון, הן על שעת ההצבעה והן על מספר ההסתייגויות וההסתייגויות שיהיו בהצבעה שמית.
ארבל אסטרחן: ומה הבקשה?
בועז טופורובסקי: הבקשה היא לבוא - - -
איתן גינזבורג: כמה הסתייגויות הגישו בכלל?
ארבל אסטרחן: יש 152 הסתייגויות.
איתן גינזבורג: כמה שעות דיבור זה?
ארבל אסטרחן: כל אחת רשומה על שם חבר כנסת אחד, זה 15 שעות, והצבעות 152, ויש עוד בקשות רשות דיבור של חברי כנסת רבים מהאופוזיציה, שזה חמש דקות לכל אחד שלא הגיש הסתייגות.
איתן גינזבורג: והכול נכלל בתוך 15 שעות או רק ההסתייגויות זה 15 שעות?
ארבל אסטרחן: אני תיכף אגיד לך.
ניר אורבך: כמה סעיפים יש לחוק?
ארבל אסטרחן: יש להצעת החוק ארבעה סעיפים.
ארבל אסטרחן: הצעת החוק היא לא מאוד גדולה, זה גם לא מההצעות של הארכת המועדים שהיה לנו עד עכשיו, זה תיקון לחוק יסוד: הממשלה שקובע הוראות בעניין ממשלת החילופין, בעניין שני סגני שרים במשרד ראש הממשלה, לעניין הפריטטיות.
בועז טופורובסקי: גברתי היועצת המשפטית, אם אנחנו עכשיו נמצאים עוד פעם בתרחיש הפסימי אנחנו מדברים על 11:00 בערך הצבעה על צו הפיקוח ואחר כך בשתיים וחצי הצבעה על חוק הדיינים בקריאה ראשונה, כלומר בהנחה ששתיהן יהיו שמיות אנחנו בשלוש מתחילים דיון בחוק יסוד: הממשלה.
איתן גינזבורג: בועז, הייתי מציע לא לעשות את השיח הזה בצורה כזאת, אלא לעשות הפסקה ולדבר על זה.
איתן גינזבורג: הייתי מציע לעשות את הדבר הזה בהפסקה.
עידית סילמן: התייעצות סיעתית.
נועה בירן-דדון: אפשר לעשות הפסקה.
בועז טופורובסקי: אין לי בעיה, מה שצריך, מה שאדוני היושב ראש רוצה.
ניר אורבך: בסדר, אז בואו נעשה הפסקה של עשר דקות ונגבש ביחד איזה שהיא הצעה ונעלה אותה, ב-20:47 נחזור לפה.
ניר אורבך: הוועדה חזרה מההפסקה.
עידית סילמן: הוועדה מחדשת את דיוניה.
ניר אורבך: לאור זאת שבהצעת חוק יסוד: הממשלה אנחנו קיבלנו 152 הסתייגויות ו-34 בקשות לדיבור במליאה ואנחנו מעריכים שיהיו בערך 150 הצבעות, נכון?
ארבל אסטרחן: יותר מזה, על ההסתייגויות ועל סעיפי החוק.
ניר אורבך: אפילו יותר.
עידית סילמן: רגע, שנייה, בוא ניתן לארבל.
ארבל אסטרחן: לא, שיציג את הבקשות.
עידית סילמן: לא, את רוצה להציג את הכמה הסתייגויות.
ניר אורבך: דיברנו וברשותך וברשות היועצת המשפטית אני מבקש מחבר הכנסת בועז טופורובסקי שיציג את ההצעה.
בועז טופורובסקי: להלן ההצעה, לאור מספר התייעצויות והרצון שלנו לשמור על זכויות הדיון ככל שאפשר ולהפעיל במינימום שבמינימום את סעיף 98 המליאה תמשיך ברצף לכל אורך 15 השעות הפוטנציאליות של הדיון סביב חוק יסוד: הממשלה ולאחר מכן תהיה הצבעה, וגם אם תהיה הצבעה ישירות אחר כך אנחנו נבקש להפעיל את סעיף 98 כך שיהיה עד שלוש הצבעות שמיות לקואליציה ועד שלוש הצבעות שמיות לאופוזיציה.
בועז טופורובסקי: ליושב ראש המליאה תהיה סמכות לאפשר עוד הצבעות שמיות במספר זהה לאופוזיציה ולקואליציה, כך שיתאפשר דיון רחב, עמוק, מעמיק והצבעה הגיונית.
בועז טופורובסקי: הצגתי את זה בסדר?
ניר אורבך: יש עוד משהו שצריך להעיר, ארבל?
ארבל אסטרחן: צריך לזכור, כמו שאמרנו במקרים הקודמים, שההפעלה של סעיף 98 צריכה באמת להיות שמורה למקרים חריגים ולא צריכה להפוך לכלל.
ארבל אסטרחן: אני חושבת שמהדברים - - -
ניר אורבך: לא, אבל לצערנו מתברר שככל שאנחנו מגיעים עוד ועוד מקרים הופכים להיות חריגים.
ניר אורבך: אני מעריך שגם מחר יהיה לנו עוד מקרה חריג.
ניר אורבך: באמת באמת, גם לא כשותף פעיל למשא ומתן, אבל כצופה מהצד, הקואליציה באמת משקיעה מה שהיא יכולה כדי לבוא לקראת האופוזיציה והתחושה היא שאין רצון פה לייצר הסכמות.
איתן גינזבורג: אני מוכרח לציין שהשימוש בסעיף 98 לא מונע מהאופוזיציה את הזכויות שלה כאופוזיציה לדבר, להגיש הסתייגויות, כל מה שאנחנו מבקשים זה שההצבעות במליאה יהיו הצבעות כאלה שיאפשרו את קיומו של המשך הנושאים שעל סדר היום כי הצבעות של 150 ומשהו הסתייגויות שכולן יהיו שמיות יתקעו את עבודת הכנסת להרבה מאוד ימים.
איתן גינזבורג: כל הצבעה שמית לוקחת עשרות דקות ולכן כל הבקשה היא לצמצם את כמות השמיות ולא למנוע את הכלים הפרלמנטריים שבידי האופוזיציה.
בועז טופורובסקי: ורק כדי להמשיך ולהבהיר את הסיפור, לכן לאור הייעוץ המשפטי שקיבלנו אנחנו לא מפעילים 98, לא על זמן הדיבור ולא על שעת ההצבעה, אלא רק מספר הסתייגויות - - -
איתן גינזבורג: לא, גם לא על מספר ההסתייגויות.
בועז טופורובסקי: לא, רק מספר ההצבעות השמיות בלבד ונותנים גם שיקול דעת ליושב ראש להמשיך לעשות עוד הצבעות שמיות.
בועז טופורובסקי: אנחנו רק רוצים להבהיר שאחרי ההצבעה הזאת היושב הראש יודיע שהוא יסיים את המליאה ויפתח את המליאה שמתוכננת ליום שלישי, שמדובר בה לנאומים בני דקה ועל יום מיוחד, ואחר כך ימשיך את סדר היום.
ניר אורבך: מאה אחוז.
ניר אורבך: תודה רבה, חבר הכנסת טופורובסקי.
ניר אורבך: מי בעד ההצעה כפי שהציג חבר הכנסת טופורובסקי?
נועה בירן-דדון: ארבעה בעד, פה אחד.
בועז טופורובסקי: תגיש רביזיה אולי?
ניר אורבך: כן, תגיש רביזיה.
עידית סילמן: רביזיה.
ניר אורבך: אנחנו נודיע על שעת הדיון ברביזיה.
ניר אורבך: הישיבה נעולה.
ניר אורבך: צוהריים טובים, אני מתכבד לפתוח את הישיבה של ועדת הכנסת.
ניר אורבך: היום יום שני, 2 באוגוסט 2021.
ניר אורבך: אנחנו נפתח בנושא הראשון על סדר-היום, המלצת יושב-ראש הכנסת וסגניו בדבר מועדי המושב הראשון של הכנסת ה-24 ופעילות הכנסת בפגרה.
ניר אורבך: אני אבקש ממזכירת הכנסת, הגברת ירדנה מלר להתחיל את הדיון.
ניר אורבך: בבקשה.
ירדנה מלר-הורוביץ: תודה רבה, צוהריים טובים, אני מתכבדת להציג בפני הוועדה את המלצת יושב-ראש הכנסת וסגניו בדבר פתיחת המושב הראשון ופתיחת המושב השני של הכנסת ה-24.
ירדנה מלר-הורוביץ: בהתאם לסעיף 18 לתקנון ובכפוף להוראות סעיף 09 לחוק הכנסת, מחליטה ועדת הכנסת לאשר את קביעת יושב-ראש הכנסת וסגניו, שזו ההמלצה שמובאת בפניכם, בדבר המועדים הבאים: אז כפי שכולנו חווינו ויודעים, המושב הראשון שהוא כנס הקיץ נפתח באפריל 2021.
ירדנה מלר-הורוביץ: הוא נפתח ביום שלישי בכ"ד בניסן התשפ"א, 06 באפריל 2021, והוא אמור לפי ההמלצה להסתיים ביום ראשון, ל' באב התשפ"א, 08 באוגוסט 2021.
ירדנה מלר-הורוביץ: אני רוצה להדגיש שביום רביעי, ג' באלול התשפ"א, 11 באוגוסט 2021 תתכנס הכנסת והיום הזה ייחשב ליום כנס לדיון על תיקון תקנון הכנסת בלבד.
ירדנה מלר-הורוביץ: עם סיום הדיון במליאה הכנסת תהיה בפגרה עד לפתיחת המושב השני.
ירדנה מלר-הורוביץ: המושב השני של הכנסת ייפתח ביום ראשון, כ"ז בתשרי התשפ"ב, 03 באוקטובר 2021.
ירדנה מלר-הורוביץ: יש לי שתי הערות לומר.
ירדנה מלר-הורוביץ: בעצם היום ה-14 לתיקון התקנון חל ביום ב' באלול, 10 באוגוסט 2021.
ירדנה מלר-הורוביץ: הייתה בקשה של חברי כנסת שלא לקיים ישיבת כנסת באותו יום בשל חג, לכן יושב-ראש הכנסת נענה.
ירדנה מלר-הורוביץ: ההערה השנייה, שהישיבה ב-11 באוגוסט תתקיים בשעה 10:00.
ניר אורבך: כרגע אני אקריא את הסעיף השני של ההצעה, שמדברת על עבודת הוועדות ואז אנחנו נצביע על כל ההצעה כולה בבת אחת.
ארבל אסטרחן: אין חופשה מרוכזת?
ירדנה מלר-הורוביץ: חופשה מרוכזת יש.
ארבל אסטרחן: אז היא לא חלק מההחלטה.
ארבל אסטרחן: אתם לא רוצים שזה יהיה חלק מההחלטה?
ירדנה מלר-הורוביץ: אין לי בעיה שזה יהיה חלק מההחלטה.
ירדנה מלר-הורוביץ: יש לך את התאריכים?
ירדנה מלר-הורוביץ: בקשה.
ארבל אסטרחן: לא, אין לי.
נועה בירן-דדון: אני אבדוק את זה.
ניר אורבך: אתם רוצים שנוסיף אולי משפט רק לגבי - - -
ירדנה מלר-הורוביץ: אנחנו נוסיף על החופשה המרוכזת.
ירדנה מלר-הורוביץ: בבקשה.
ירדנה מלר-הורוביץ: תיכף יהיה לך את התאריכים.
ירדנה מלר-הורוביץ: נועה בודקת.
ניר אורבך: מאה אחוז, אז עד שאני אסיים לקרוא את החלק השני של ההצעה, אנחנו נקווה שכבר יהיה לנו תאריכים ואז נוסיף אותם להחלטה ונצביע גם על זה.
ניר אורבך: ב1.
ניר אורבך: בהתאם לסעיף 112 (א) לתקנון הכנסת, ועדות הכנסת, לרבות ועדות מיוחדות, ועדות משותפות וועדות משנה, רשאיות להמשיך בעבודתן בתקופת פגרת הקיץ, אולם מספר הישיבות שתקיים כל ועדה לא יעלה על שש.
ניר אורבך: לעניין זה, סיור של ועדה כמוהו כישיבה.